บทคัดย่อของกฤษฎีกาสมัชชาใหญ่พระศาสนจักรคาทอลิก

ในประเทศไทย คริสตศักราช 2015

*ศิษย์พระคริสต์เจริญชีวิตประกาศข่าวดีใหม่*

ประกาศใช้โดย

สภาพระสังฆราชคาทอลิกแห่งประเทศไทย

ความหมายของกฤษฎีกา

เป็นแผนแม่บทที่เกิดจากการศึกษาสภาพการของความเป็นจริงในสังคม ที่เกิดขึ้นในขณะนี้และคาดว่าจะมีผลกระทบต่อไปในอนาคต ประกอบกับสถานะความเป็นจริงของคาทอลิกไทยที่ต้องเจริญชีวิตในท่ามกลางความเปลี่ยนแปลงของสังคมที่นำไปสู่การบริโภคนิยม วัตถุนิยม ปัจเจกนิยม

สัมพัทธ์นิยม และโลกียนิยมในที่สุด

แผนแม่บทดังกล่าวนี้ เกิดจากการทำงานร่วมกันระหว่างพระคาร์ดินัล สังฆราชทุกองค์ พระสงฆ์ นักบวชชาย หญิง

และตัวแทนจากฆราวาสจากทุกสังฆมณทล

มาประชุมร่วมกันหลายครั้งจนในที่สุดได้ข้อสรุปร่วมกันเสนอต่อสภาพระสังฆราชและเสนอต่อวาติกันจนได้รับอนุญาต

ให้ประกาศใช้ได้ในที่สุด

ลักษณะที่สำคัญของกฤษฏีกา

เป็นการกำหนดแนวทางสำหรับคริสตชนทุกคนว่า

จะต้องเป็น

*ศิษย์พระคริสต์*

*เจริญชีวิต*

*ประกาศข่าวดีใหม่*

ทั้งนี้โดยมีรายละเอียดและวิธีการในเอกสารอย่างครบถ้วน

แบ่งเป็นหมวดหมู่ดังนี้

บทนำ

อธิบายถึงความเป็นมาของกฤษฎีกา สภาพความเป็นจริงของโลกปัจจุบันและสภาพของสังคมไทย

การดำรงอยู่ของพระศาสนจักรในท่ามกลางบริบทความเชื่อและวัฒนธรรมที่หลากหลาย

อันนำมาซึ่งความท้าทายต่อการทำงานของพระศาสนจักรคาทอลิกซึ่งต้องการความร่วมมือเป็นหนึ่งเดียวกันจากทุกภาคส่วน

มีการแบ่งรายละเอียดออกเป็น 5 บทด้วยกัน

บทที่ 1 ถึงบทที่ 3 จะเป็นเนื้อหาของข้อความเชื่อที่คริสตชนต้องรู้และนำไปปฏิบัติ

โดยบทที่ 1 จะอธิบายถึงความเป็น

ศิษย์พระคริสต์ ที่แท้จริง การดำเนินชีวิตเป็นหมู่คณะ

เป็นชุมชนแห่งความรัก

เจริญชีวิตในความเป็นจิตหนึ่งใจเดียวกัน

ทั้งนี้มีรูปแบบต่างๆ ของการรวมกลุ่มกันเป็นชุมชน

เป็นองค์กรและสถาบันต่างๆ

ของศิษย์พระคริสต์

ในบทที่ 2 จะอธิบายถึงการเจริญชีวิตคริสตชนโดยชี้ให้เห็นถึงพระเจ้าองค์ความรัก พระเยซูผู้ยอมสิ้นพระชนม์บนไม้กางเขนและทรงกลับคืนพระชนมชีพ

การพบปะส่วนบุคคลกับพระเยซูคริสตเจ้า

การกลับใจ

การเสริมสร้างและหล่อเลี้ยงชีวิตความเชื่อด้วยพระวาจา

พิธีกรรม ศีลมหาสนิทและศีลศักดิ์สิทธิ์อื่นๆ รวมทั้งชีวิตสนิทสัมพันธ์เป็นน้ำหนึ่งใจเดียวกันในชุมชนคริสตชน

ในเวลาเดียวกันยังได้อธิบายถึง ศิษย์ธรรมทูต เพื่อ การประกาศข่าวดีใหม่และเงื่อนไขที่จำเป็นเพื่อฟื้นฟูการประกาศข่าวดีขึ้นใหม่

ในบทที่ 3

เป็นเรื่องของการประกาศข่าวดีใหม่

ใหม่ในความกระตือรือร้น

ใหม่ในวิธีการใหม่ในวิธีแสดงออก

ซึ่งหัวใจของการการประกาศข่าวดีใหม่ คือ

*Keryma*

คือการประกาศคำสอนของบรรดาอัครสาวกเรื่อง

พระเยซูเจ้าที่พระธรรมล้ำลึกปัสกา คือพระทรมาน การสิ้นพระชนม์และการกลับคืนพระชนมชีพของพระเยซูเจ้า

ในบทนี้ได้กล่าวถึงกลุ่มเป้าหมายหลักของการฟื้นฟูการประกาศข่าวดีขึ้นใหม่ โดยได้กล่าวถึงบทบาทของผู้มีส่วนร่วมในการฟื้นฟูการประกาศข่าวดีขึ้นใหม่ซึ่งรวมตลอดทุกคนตั้งแต่ พระสังฆราช พระสงฆ์และสังฆานุกร ผู้รับเจิมถวายตน

ฆราวาส ครอบครัว เด็กและเยาวชน

นอกจากนั้นยังได้ชี้แจงถึงบทบาทของเยาวชน ผู้จาริกประกาศความเชื่อ วัดและชุมชนวัด

วิถีชุมชนวัด

ครอบครัวคริสตชนเป็นพระศาสนจักรระดับบ้าน

การศึกษาคาทอลิก

ในบทที่ 4 อธิบายถึงขอบฟ้าเพื่อฟื้นฟูการประกาศข่าวดีใหม่

โดยการเป็นพระศาสนจักรที่ยากจนเพื่อคนยากจน

การเคารพศักดิ์ศรีมนุษย์

รักษ์สิ่งสร้าง

การเข้าสู่วัฒนธรรมและเสวนา

คริสตศาสนจักรสัมพันธ์

ศาสนสัมพันธ์

บทที่ 5 เครื่องมือและมาตรการเพื่อฟื้นฟูการประกาศข่าวดีขึ้นใหม่

เน้นถึงการรับรู้ เข้าใจ ตระหนักและเชื่อมั่นในกฤษฎีกา

รวมไปถึงการปรับโครงสร้างของพระศาสนจักร

การทำงานเป็นทีมและเครือข่าย

การบริหารจัดการทรัพยากร

การพัฒนาศักยภาพของศิษย์พระคริสต์ด้วยการ

อบรมต่อเนื่องสำหรับคริสตชนฆราวาส

จัดให้มีสถาบันหรือขบวนการพัฒนาคริสตชนฆราวาส

ส่งเสริมกระแสเรียกเพื่อเป็นผู้อภิบาลและผู้ร่วมอภิบาล

รวมตลอดไปถึงการใช้เทคโนโลยีและการสื่อสารเพื่อการอภิบาลและการประกาศข่าวดี

จัดให้มีคณะกรรมการกลางเพื่ออำนวยการ งานตามกฤษฎีกา

เพื่อให้ทุกคนทุกระดับ เกิดการรับรู้ เข้าใจ ตระหนัก

และเชื่อมั่น

จนเกิดการเปลี่ยนแปลงในทัศนคติและพฤติกรรม

เป็นการกลับใจอย่างแท้จริง

ร่วมมือร่วมใจเป็นหนึ่งเดียวกัน

พร้อมก้าวออกไปประกาศข่าวดี สมเป็น

ศิษย์พระคริสต์เจริญชีวิตประกาศข่าวดีใหม่